[ca] L'objectiu de la present tesi era estudiar l'efecte d'una sèrie de variables i de les seves interaccions sobre els paràmetres reproductius de diverses explotacions de bestiar boví lleter. Determinades pràctiques de maneig (control de la involució uterina, interval part-inseminació i diagnosi de gestació), disfuncions reproductives (puerperals, en període potencialment fèrtil i durant la gestació) i les variacions meteorològiques varen ser considerades. Els resultats del present estudi mostren que l'estació del part va influir sobre les interaccions entre les disfuncions reproductives prèvies a la gestació de la vaca, de manera que un ambient fred a l'època de part va disminuir els efectes negatius subsegüents de les esmentades disfuncions, especialment en animals de major edat. En animals gestants, les vaques que havien desenvolupat prèviament alguna gestació a terme presentaren major probabilitat de patir una pèrdua fetal que les nul·lípares. En animals primigestants (braves) no es va observar efecte de la pràctica de la diagnosi de gestació mitjançant palpació rectal sobre la pèrdua de gestació. Tanmateix, a vaques gestants que ja havien desenvolupat gestacions prèvies a terme, el risc de pèrdua de gestació va incrementar-se a mesura que disminuïa l'interval entre la inseminació fèrtil i la diagnosi de gestació. Per altra banda, a vaques gestants inseminades a la tardor va detectar-se una incidència menor de pèrdua fetal que a les inseminades a d'altres estacions. Finalment, a vaques en lactació, disfuncions reproductives prèvies a la concepció com ara quistos ovàrics, endometritis i síndrome de vaca repetidora no varen influir sobre la incidència de pèrdues fetals a la subsegüent gestació. En canvi, la retenció de placenta i la piòmetra incrementaren el risc de pèrdua de gestació.

[en] The objective of the present research work was to study the effects of several variables and of their interacions on the reproductive performance of dairy cattle herds. Special interest was focussed on some management practices (control of uterine involution, calving to insemination interval, and pregnancy diagnosis), on reproductive disorders (in the puerperal period, the potentially fertile period and during pregnancy), and on meteorological variations. Our data show that calving season influenced the interrelationships among reproductive disorders previous to conception in dairy cows. Calving in cool weather reduces subsequent negative effects of reproductive disorders previous to conception, especially in older animals. In diagnosed pregnant animals, parous cows showed higher risk of pregnancy attrition than nulliparous heifers. In pregnant heifers, no effect of pregnancy diagnosis by rectal palpation was observed. However, in pregnant parous cows, the risk of pregnancy attrition increased as the interval from insemination to pregnancy diagnosis decreased. The incidence rate of pregnancy attrition was lower in cows inseminated in autumn than in those inseminated in other seasons. Reproductive disorders previous to conception such as ovarian cysts, endometritis and repeat breeding did not increase the probability of pregnancy attrition in parous cows, and, on the other hand, placental retention and pyometra increased the risk of experiencing pregnancy attrition.